לאחר יציאתו של "" כסינגל, הוחלט להוציא את "Raining in My Heart" כסינגל הבא מהאלבום. השיר הוקלט במקור ב-21 באוקטובר 1958, על ידי הזמר האמריקאי באדי הולי מתוך האלבום, "The Buddy Holly Story". בנוסף לכך, "" הוקלט מחדש על ידי ליאו סייר כשיר פופ רוק ורוק קל. בגרסתו נעשה שימוש בכלים הבאים: גיטרה אקוסטית וחשמלית, בס, פסנתר, סינתיסייזר, תופי קונגה, תופים וכלי מיתר.
הצלחה מסחרית.
גרסתו של סייר זכתה להצלחה מסחרית הן במצעדי הפזמונים והן במכירות. ב-16 בספטמבר 1978, נכנס השיר לראשונה למצעד הסינגלים הבריטי והופיע במקום ה-66. בשבוע שלאחר מכן, זינק למקום ה-29. לקראת סוף ספטמבר של אותה השנה, הצליח להגיע למקום ה-19, ובשבוע שלאחר מכן זינק למקום השביעי. ב-14 באוקטובר באותה השנה, הצליח להגיע למקום השישי. השיר שהה במצעד במשך 11 שבועות בסך הכול, מה שהפך אותו לאחד משיריו המצליחים ביותר של סייר. במצעד הסינגלים האוסטרלי זכה השיר להצלחה מתונה יותר, כאשר הגיע בשיאו למקום ה-37 בלבד. במצעד של דרום אפריקה זכה להצלחה נאה כאשר הגיע בשיאו למקום ה-18. ב-1 באוקטובר 1978, קיבל השיר על ידי איגוד תעשיית ההקלטות הבריטי את תואר הכסף, על מכירות של למעלה מ-250,000 עותקים במדינה, דבר אשר הפך אותו לאחד מהשירים הנמכרים ביותר של סייר במדינה.
למרות הצלחת השיר באוסטרליה, בריטניה ודרום אפריקה, הוא לא זכה להצלחה רבה במצעדי הבילבורד.
קרדיטים וצוות.
להלן הקרדיטים של הצוות בשיר:
גרסתו של פיל קולינס.
Can't Stop Loving You (בעברית: לא יכול להפסיק לאהוב אותך) הוקלט מחדש בשנת 2001, על ידי הזמר-יוצר הבריטי פיל קולינס, מתוך אלבום האולפן השביעי שלו, "Testify". השיר יצא לאור ב-28 באוקטובר 2002, על ידי חברת התקליטים אטלנטיק רקורדס, כסינגל הראשון והפותח מתוך האלבום. בהמשך, נכלל "Can't Stop Loving You" כרצועה ה-12 באלבום האוסף "Love Songs: A Compilation... Old and New" של קולינס, שיצא לאור ב-28 בספטמבר 2004.
אף על פי שניגנו אותו פעמים מועטות ברדיו, השיר הפך ללהיט והגיע למקום הראשון במצעד השירים העכשוויים למבוגרים.
רקע והפקה.
השיר הוקלט במקור על ידי קולינס בשנת 2000 לפרויקט של שירי אהבה, יחד עם "Least You Can Do", אך שתי הרצועות פורסמו בשנת 2002 כחלק מ-"Testify". בגרסתו של קולינס, ישנם שינויים קלים במילות השיר. הוא הופק מחדש על ידי קולינס עצמו, ביחד עם רוב קוואלו שהיה למפיק הראשי השני של "Testify". בארצות הברית ויפן, הופץ השיר על גבי תקליטור ביחד עם השיר "High Flying Angel", על מנת לעזור לו בהצלחה שלו כסינגל המוביל מהאלבום.
בשונה מהמקור, גרסתו של קולינס כוללת בתוכה את סוגת הפופ רוק בלבד, שאפיינה את שאר שירי האלבום "Testify". הסינגל הבא מתוכו "Come with Me", לא הצליח לשחזר את הצלחתו של "Can't Stop Loving You", כאשר הראשון מביניהם הגיע למקום ה-16 במצעד השירים העכשוויים למבוגרים. עם זאת, הסינגל השני והכפול "Wake Up Call" / "The Least You Can Do", זכה להצלחה נאה במדינות אירופה, כדוגמת גרמניה, הולנד והממלכה המאוחדת.
הצלחה מסחרית.
גרסתו של קולינס זכתה להצלחה בינלאומית הן במצעדי הפזמונים והן במכירות. במצעד הסינגלים הצרפתי, דורג בשיאה במקום השלישי. בשני המצעדים הראשיים של הולנד (מצעד 40 הסינגלים ההולנדיים ומצעד 100 הסינגלים ההולנדיים), הצליחה להגיע למקום השלישי גם כן. היא הגיעה בשיאה למקום ה-20 וה-23 בשוודיה ושווייץ בהתאמה. במצעד שבאיטליה זכתה להצלחה נאה כאשר הגיעה בשיאה למקום ה-20, תוך שבאוסטריה הגיעה למקום ה-23. הגיע הגיעה למקום השביעי וה-16 בוולוניה ופלנדריה בהתאמה.
במצעדי הבילבורד זכתה גרסתו של קולינס להצלחה רבה, כאשר הגיעה בשיאה למקום ה-76 במצעד הבילבורד הוט 100 ולמקום הראשון במצעד השירים העכשוויים למבוגרים. במצעד סוף השנה של הולנד שפורסם בסוף שנת 2002, דורגה הגרסה במקום ה-98 על סמך חודשיים של מכירות בלבד. בשנה שלאחר מכן, דורג במקום ה-38. במצעד סוף השנה של ולוניה דורגה במקום ה-42, תוך שבמצעד סוף השנה של פלנדריה דורגה במקום ה-97. בשנת 2020 הופיעה הגרסה לראשונה במצעד הסינגלים של פולין.
קרדיטים וצוות.
להלן הקרדיטים של הצוות בשיר:
גרסתה של טיילור סוויפט.
Can't Stop Loving You (בעברית: לא יכולה להפסיק לאהוב אותך) הוקלט מחדש בשנת 2019, על ידי הזמרת-יוצרת האמריקאית טיילור סוויפט, כחלק מהופעה ב-BBC רדיו. גרסתה יצאה לאור ב-2 בספטמבר 2019, על ידי BBC רדיו עצמה, תוך שהועלתה לערוץ היוטיוב הרשמי של החברה. הגרסה ספגה שבחים ביקורתיים רבים מטעם מבקרי המוזיקה וזאת, בנוסף לכך שפיל קולינס עצמו הצהיר כי "[יש לה] קול כל כך יפה, היא בהחלט הצליחה בכך. מקסים אותי לשמוע את זה".
במהלך טקס פרסי המוזיקה של iHeartRadio לשנת 2020, קיבלה סוויפט מועמדות בקטגוריית "גרסת הכיסוי הטובה ביותר".
ביקורת.
גרסתה של סוויפט ספגה ביקורות חיוביות מטעם מבקרי המוזיקה. אמילי זמלר מרולינג סטון פרסמה ביקורת מקיפה אודות גרסתה של סוויפט וכתבה כי "טיילור סוויפט היא מעריצה של כל שירי האהבה, אך היא אוהבת במיוחד את המנגינה הקלאסית של פיל קולינס. במהלך הופעתה בלייב לאונג' של ה-BBC, כינתה אותו כשיר העצוב והיפה ביותר ששמעה". אנדי גרין מרולינג סטון גם כן, פרסם ביקורת מקיפה גם כן וכתב כי "אף על פי שהשיר זכה להצלחה מתונה בארצות הברית, עושה רושם כי זה הספיק בשביל להיכנס לתודעה של סוויפט". ב-"NME" סקרו את גרסתה ודיברו על נוכח העובדה שזמר הקאנטרי קית' אורבן הקליט מחדש את להיטה "Lover". בפיצ'פורק דיברו עליה גם כן, תוך שהזכירו גם את "You Need to Calm Down".
ב-"Consequence" סקרו את גרסתה של סוויפט ודיברו על הצלחת "Lover". ב-"East Coast Radio" החמיאו לה הן על הגרסה והן על שאר השירים שהוציאה ב-2019. ב-"", WAEZ, "The Fader", ו-"Pmstudio" דיברו על הגרסה גם כן. ברולינג סטון היא דורגה במקום ה-119 ברשימת "כל 206 השירים של טיילור סוויפט, לפי דירוג". ב-"Paste" היא דורגה במקום ה-77 ברשימת "158 השירים הטובים ביותר של טיילור סוויפט, לפי דירוג".
רקע והופעה.
ב-23 באוגוסט 2019, הוציאה סוויפט את אלבום האולפן השביעי שלה, "Lover". על מנת לעזור בקידום של האלבום והסינגלים מתוכו, הופיעה בטקסים שונים כמו ונגו טנגו iHeartRadio, פרסי המוזיקה של בילבורד 2019, פרסי הווידאו קליפים של MTV לשנת 2019, ופרסי המוזיקה האמריקאית 2019. בהמשך, נודע כי תופיע בלייב לאונג', ניו יורק בהופעה שתשודר בחסות BBC רדיו. במהלך ההופעה, ביצעה לראשונה את "Can't Stop Loving You" לצד שירים נוספים כמו "London Boy", "Lover", "Holy Ground", "The Archer" ו-"You Need to Calm Down". אותה ההופעה הועלתה לערוץ היוטיוב של BBC רדיו וצברה למעלה מ-7 מיליון צפיות.
סוויפט דיברה על השיר ואמרה:
אל שאט
אל שאט היה כפר קטן במערב חצי האי סיני, המצוי מול העיר סואץ. בשנות ה-20 של המאה ה-20 הוקמה במקום מפקדה של כוח בריטי רכוב על גמלים (בנוסף למפקדות דומות באל עריש, כונתילה וא-טור). דרך הרוחב שחצתה באותן שנים את סיני, יצאה מאל שאט מזרחה, עברה במעבר המיתלה, אל ביר חסנה ואל קוסיימה. בזמן מלחמת העולם השנייה הוקמה בה תחנת רכבת שהייתה הנקודה הסופית בקו שיצא מקנטרה שבצפון תעלת סואץ. ב-1944 הוקם בסמוך לאתר צבר של מחנות פליטים. פליטים גרו בו מקיץ 1944 עד תחילת 1946. רוב תושביו הגיעו מדלמטיה (בקרואטיה המודרנית של ימינו, אז יוגוסלביה) שחלק מתושביה שתמכו בפרטיזנים היוגוסלבים ובתומכי המלוכה היוגוסלבית פונו על ידי הבריטים לדרום איטליה ומשם פונו חלקם על ידי בעלות הברית ב-1944 לאזור הגדה המזרחית של תעלת סואץ. המחנה פורק בשנת 1946 לאחר סיום המלחמה ותושביו חזרו למולדתם.
לאחר תום מלחמת העולם השנייה, בעת שהיית הכוחות הבריטים באזור תעלת סואץ על פי ההסכם האנגלו-מצרי, בין השנים 1945–1951, הוקם במקום גם שדה תעופה ובאזור שהו אלפי חיילים בריטים.
בשנות שהיית צה"ל בסיני ובמלחמת ההתשה, הוקם במקום מעוז "ניסן" שכונה על ידי חיילי צה"ל "הכפר" והיה סמוך למוצב המזח. במלחמת יום הכיפורים הותקף המעוז במסגרת ההתקפה המצרית על קו ברלב ולוחמיו נפלו בשבי המצרי ב-9 באוקטובר 1973 לאחר לחימה קשה.
רקע כללי להקמת מחנה הפליטים.
לאחר שנמלטו מהמתקפה הגרמנית ביוגוסלביה בראשית 1944, נמלטו מספר גדול של אזרחים (מעל 30,000) מחשש לנקמה, לאי ויס . בוויס הוקמה מפקדה של צבא הפרטיזנים בראשות יוסיפ טיטו. חלק מפליטים אלו ופליטים נוספים מדלמטיה הצליחו לברוח לדרום איטליה שהייתה בשליטת בנות הברית לאחר פלישת בעלות הברית לאיטליה בסוף 1943. הצבא הבריטי ששלט בדרום איטליה שלח את הפליטים לאזור בארי ואז לטאראנטו. הפליטים היו בעיקר ממקרסקה (בסביבות 6,000), וודיצה , חוור , ויס, קורצ'ולה , רבני קוטארי ובוקוביצה . באיטליה היו קרבות קשים בין כוחות בעלות הברית לגרמנים, והוחלט להעביר את הפליטים למצרים, שהייתה אז בשליטת בריטניה.
חיי המחנה.